text: Francis Dickoh til Sønderjyske
  13 april 2016 kl. 10.48
  Superligaklubben Sønderjyske får med omgående virkning tilgang af Francis Dickoh, der senest har optrådt for FC Midtjylland.
  Francis Dickohm har underskrevet en kontrakt for den resterende del af indeværende sæson - det vil sige frem til sommerferien.
  Den 33-årige dansk-ghaneserhar i den seneste uge trænet med klubbens superligatrup, og har ifølge sportschef Hans Jørgen Haysen gjort et solidt indtryk:
  - Francis Dickoh har både til træningspassene og i forbindelse med reserveholdskampen tidligere i denne uge vist, at han er i god form og at han fra første dag kan spille med på et godt niveau. Vi står overfor et meget komprimeret slutprogram, hvor vi bl.a. skal spille syv kampe i løbet af en måned. Med flere skader i truppen får vi brug for alle ressourcer, og med tilknytningen af Francis Dickoh får vi forstærket holdets defensive kæder, siger Hans Jørgen Haysen i en pressemeddelelse.
  Kontrakten forudsætter, at Francis Dickoh består det obligatoriske lægetjek senere i dag.
  